Aalborg Håndbold har gennem hele kampen været foran, og det skyldes særligt holdets svenske Felix Claar, der blev kampens topscorer med hele 11 mål. Det var nødvendigt med hele tre kampe mod Fredericia, efter Aalborg Håndbold tidligere på ugen led et overraskende nederlag til modstanderne, som vandt kampen 30-29. Derfor blev spændingen om, hvem der skulle i finalen trukket lidt længere ud end ventet. Men søndag vandt Aalborg Håndbold 33-26 over Fredericia. Efter kampen interviewede TV2 Nord kampens spiller Mikael Aggerfors, træner Stefan Madsen og direktør Jan Larsen, der fortæller at der måske allerede nu er udsolgt til finaleopgøret.

Referat:
Aalborg Håndbold skal spille finale mod GOG onsdag aften.